CELEX: 32006D0776
Language: da
Date: 2006-11-13 00:00:00
Title: 2006/776/EF: Kommissionens beslutning af 13. november 2006 om de beløb, der skal afkræves for de mængder overskudssukker, der ikke er fjernet fra markedet (meddelt under nummer K(2006) 5370)

15.11.2006   
            
            
               DA
            
            
               Den Europæiske Unions Tidende
            
            
               L 314/35
            
         
      KOMMISSIONENS BESLUTNING
   
   af 13. november 2006
   om de beløb, der skal afkræves for de mængder overskudssukker, der ikke er fjernet fra markedet
   (meddelt under nummer K(2006) 5370)
   (Kun den estiske, den græske, den lettiske, den maltesiske og den slovakiske udgave er autentiske)
   (2006/776/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse,
   under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 41,
   under henvisning til Kommissionens forordning (EF) nr. 60/2004 af 14. januar 2004 om overgangsforanstaltninger for sukker som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse (1), særlig artikel 7, stk. 2, og
   ud fra følgende betragtninger:
   
               (1)
            
            
               I Kommissionens forordning (EF) nr. 832/2005 af 31. maj 2005 om bestemmelse af overskudsmængderne af sukker, isoglucose og fruktose for Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet (2) fastsættes de mængder sukker, der overstiger den mængde, der betragtes som et normalt overførselslager pr. 1. maj 2004, og som skal fjernes fra EU-markedet.
            
         
               (2)
            
            
               I artikel 6, stk. 2, i forordning (EF) nr. 60/2004 fastsættes fristen for at fjerne de fastsatte overskudsmængder til den 30. november 2005. I henhold til nævnte forordnings artikel 7, stk. 1, skal de berørte medlemsstater forelægge relevant dokumentation for fjernelsen af overskudsmængderne senest den 31. marts 2006.
            
         
               (3)
            
            
               Inden udløbet af fristen den 31. marts 2006 forelagde Cypern dokumentation for fjernelsen af 190 tons sukker, Letland forelagde dokumentation for fjernelsen af 1 743 tons sukker, og Slovakiet forelage dokumentation for fjernelsen af 1 797 tons sukker. Overskudsmængderne for disse medlemsstater bør derfor nedsættes tilsvarende.
            
         
               (4)
            
            
               For de mængder, der ikke er omfattet af et bevis for fjernelse fra markedet, skal de berørte medlemsstater i henhold til artikel 7, stk. 2, i forordning (EF) nr. 60/2004 opkræves et beløb svarende til den ikke fjernede mængde multipliceret med den højeste eksportrestitution for hvidt sukker under KN-koden 1701 99 10 i perioden 1. maj 2004-30. november 2005. Den højeste eksportrestitution beløb sig i nævnte periode til 499,5 EUR/ton som fastsat i Kommissionens forordning (EF) nr. 1038/2004 af 27. maj 2004 om fastsættelse af det maksimale restitutionsbeløb ved udførsel af hvidt sukker til visse tredjelande i forbindelse med den 28. dellicitation under den løbende licitation omhandlet i forordning (EF) nr. 1290/2003 (3).
            
         
               (5)
            
            
               I henhold til artikel 2, stk. 1, litra a), i afgørelse 2000/597/EF, Euratom af 29. september 2000 om ordningen for De Europæiske Fællesskabers egne indtægter (4) udgør bidrag og andre afgifter, der er fastsat inden for rammerne af den fælles markedsordning for sukker, egne indtægter. Der bør derfor fastsættes en frist for bestemmelsen af de pågældende beløb, jf. artikel 2, stk. 2, og artikel 6, stk. 3, litra a), i Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 2000/597/EF, Euratom om ordningen for De Europæiske Fællesskabers egne indtægter (5). Da medlemsstaterne i henhold til artikel 7, stk. 2, i forordning (EF) nr. 60/2004 skal foretage betalingerne i fire rater, bør der fastsættes fire forskellige frister.
            
         
               (6)
            
            
               Foranstaltningerne i denne beslutning er i overensstemmelse med udtalelse fra Forvaltningskomitéen for Sukker —
            
         VEDTAGET FØLGENDE BESLUTNING:
   Artikel 1
   Følgende beløb skal i overensstemmelse med artikel 7, stk. 2, i forordning (EF) nr. 60/2004 opkræves pr. medlemsstat for de mængder overskudssukker, der er fastsat i forordning (EF) nr. 832/2006, og som der ikke er fremlagt fyldestgørende bevis på fjernelse fra markedet for senest den 31. marts 2006:
   
               —
            
            
               Estland: 45 686 268 EUR
            
         
               —
            
            
               Cypern: 19 991 489 EUR
            
         
               —
            
            
               Letland: 4 418 577 EUR
            
         
               —
            
            
               Malta: 1 224 774 EUR
            
         
               —
            
            
               Slovakiet: 4 209 786 EUR.
            
         Artikel 2
   Med henblik på artikel 2, stk. 2, og artikel 6, stk. 3, litra a), i forordning (EF, Euratom) nr. 1150/2000 fastlægges fristen for EF's fordring:
   
               a)
            
            
               for det beløb, der skal konteres EF's budget senest den 31. december 2006, til den dag, hvor nærværende beslutning meddeles de berørte medlemsstater,
            
         
               b)
            
            
               for de beløb, der skal konteres EF's budget senest den 31. december 2007, 2008 og 2009, til den 15. oktober i hvert af de pågældende år.
            
         Artikel 3
   Denne beslutning er rettet til Republikken Estland, Republikken Cypern, Republikken Letland, Republikken Malta og Den Slovakiske Republik.
   
      Udfærdiget i Bruxelles, den 13. november 2006.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 9 af 15.1.2004, s. 8. Senest ændret ved forordning (EF) nr. 1667/2005 (EUT L 269 af 14.10.2005, s. 3).
   
      (2)  EUT L 138 af 1.6.2005, s. 3.
   
      (3)  EUT L 190 af 28.5.2004, s. 25.
   
      (4)  EFT L 253 af 7.10.2000, s. 42.
   
      (5)  EFT L 130 af 31.5.2000, s. 1. Senest ændret ved forordning (EF, Euratom) nr. 2028/2004 (EUT L 352 af 27.11.2004, s. 1).